കയര്ഫെഡില് കോടികളുടെ ക്രമക്കേട് ഓഡിറ്റ് റിപ്പോര്ട്ട് പൂഴ്ത്തി ആലപ്പുഴ : കയര് ഫെഡ്ഡിലെ ക്രമക്കേടുകളും കെടുകാര്യസ്ഥതയും തുറന്നുകാട്ടുന്ന സഹകരണ വകുപ്പിന്റെ ഓഡിറ്റ് റിപ്പോര്ട്ട് മാനേജ്മെന്റ് ഇടപെട്ട് പൂഴ്ത്തി. സ്ഥാപനത്തിന്റെ പ്രവര്ത്തന നഷ്ടത്തില് ഉന്നത ഉദ്യോഗസ്ഥര് കുറ്റക്കാരാണെന്ന് വ്യക്തമാക്കുന്ന റിപ്പോര്ട്ടാണ് വാര്ഷിക പൊതുയോഗത്തില് വയ്ക്കാതെ മുക്കിയത്. കയര് ഫെഡ്ഡിലെ വിശദമായ പരിശോധനയ്ക്ക് ശേഷം 2020 സെപ്റ്റംബറില് സഹകരണ വകുപ്പ് ഓഡിറ്റ് ഡയറക്ടറേറ്റാണ് റിപ്പോര്ട്ട് തയ്യാറാക്കിയത്. കയര് ഫെഡ്ഡിന് കീഴിലെ ആര്സിപി യൂണിറ്റില് രണ്ട് കോടി 36 ലക്ഷത്തിലധികം രൂപയുടെ നഷ്ടമുണ്ടായി. ഉത്തരവാദികള് ചുമതലയുണ്ടായിരുന്ന ഉദ്യോഗസ്ഥരാണ്. മറ്റൊരു യൂണിറ്റായ യാര്ഡ് ഡിപ്പോയില് 4,20,000 ത്തില് അധികം രൂപയുടെ സ്റ്റോക്ക് കുറവുണ്ട്. ഉത്തരവാദി ഡിപ്പോ മാനേജര് തുടങ്ങി നിരവധി വീഴ്ചകളാണ് റിപ്പോര്ട്ടില് പറയുന്നത്.